**OBAVIJEST O PRIJAVI ISPITA DRŽAVNE MATURE U JESENSKOM ROKU 2020./2021. – OSNOVNE UPUTE**

**Dragi maturanti, detaljna obavijest o prijavi ispita za učenike i sve ostale kandidate bit će ovih dana objavljena na mrežnim stranicama** [www.ncvvo.hr](http://www.ncvvo.hr/)  i [www.postani-student.hr](http://www.postani-student.hr)    
  
**Učenici samostalno prijavljuju ispite od** **23.07. od 12:00 sati do** **31.7.2021. do 12:00 sati**    
Prijavljene ispite učenici mogu odjaviti samostalno prema naputku koji će biti objavljen na stranici Centra i Postani student.

**Za jesenski rok moguća je i naknadna promjena ispita, promjena razine ispita i naknadna prijava ispita do** **2. 08. 2021**. u skladu sa istim pravilima koja su vrijedila i u ljetnom roku, samo što ćemo te procedure obavljati on – line. O svemu ćete, kao što sam uvodno napisala, biti obaviješteni naknadno putem stranice www.postani-student.hr

**Obveza plaćanja ispita -** Učenici koji prijave ispit položen u ljetnome roku, obveznici su plaćanja tog ispita, ako ga opet prijave u jesenskom roku da bi ga pisali za veću ocjenu. Isto tako, ako prijave ispit iz obveznog dijela na drugoj razini također su obvezni platiti ispit.  
**Ako učenik nije položio ispit** **koji je polagao u ljetnome roku**, ne plaća ispit ako ga prijavi za jesenski rok. **Rok za plaćanje ispita je 2. 08. 2021.** Uplate izvršene nakon roka neće se uvažiti jer ih sustav nije u mogućnosti evidentirati.

**U jesenskom roku nema printanja i potpisivanja Prijavnica.**

**Prilagodba ispitne tehnologije – jesenski rok 2020./2021.**

**Učenici**koji su u ovoj školskoj godini bili redovni učenici četvrtih razreda srednjih škola u Republici Hrvatskoj, **a bila im je odobrena prilagodba ispitne tehnologije na ispitima državne mature u ljetnome roku u školskoj godini 2020./2021. i koji žele istu vrstu ranije odobrene prilagodbe** o potrebi prilagodbe ispitne tehnologije u jesenskome roku **trebaju obavijestiti ispitnoga koordinatora** putem yammera ili e-mail adrese: [slavica.falamic@gmail.com](mailto:slavica.falamic@gmail.com) **do 31. srpnja 2021.**

**Učenici** koji su u ovoj školskoj godini bili redovni učenici četvrtih razreda srednjih škola u Republici Hrvatskoj, a **bila im je odobrena prilagodba ispitne tehnologije u ispitima državne mature u ljetnome roku u školskoj godini 2020./2021. i koji žele neki drugi oblik ranije odobrene prilagodbe ili učenici koji pristupaju ispitima državne mature u jesenskome roku, a nisu imali odobrenu prilagodbu, također trebaju obavijestiti ispitnoga koordinatora** putem yammera ili e-mail adrese: [slavica.falamic@gmail.com](mailto:slavica.falamic@gmail.com). **do 31. srpnja 2021.** Do tog datuma potrebno je dostaviti i potrebnu dokumentaciju.

Ispitna koordinatorica

Slavica Falamić, prof.